
מבחן הקבלה הוא מבחן ממוחשב הבודק יכולות קוגניטיביות כלליות בדרכים שונות. 
המבחן כולל שישה פרקים בנושאים הבאים: 
· שאלות הקשר מילולי (השלמת משפטים)
· סדרות 
· אנלוגיות 
· הגיון 
· בעיות בחשבון 
· צורות
כל פרק במבחן כולל כ-10-15 שאלות. לשאלות בכל פרק של המבחן יש משקל זהה. כל פרק מתחיל בשאלות קלות יותר, אך שאלות קלות יכולות להופיע גם באמצע ובסוף הפרק. כדאי לעבור ולענות על כל השאלות בפרק ובמידה ולא יודעים, לנחש. אם נשאר זמן בסוף המבחן, ניתן לחזור לשאלות שבהן ניחשתם את התשובה ולנסות שוב לפתור אותן. 
המבחן כולל שאלות מסוגים שונים: שאלות רב-ברירה, בהן יש לבחור תשובה אחת מבין מספר אפשרויות תשובה; שאלות גרירה ושאלות פתוחות שבהן יש להקליד את התשובה הנכונה (לרוב בעיות בחשבון). 
אורך המבחן הוא 90 דקות והשנה בתשפ"ה, לאור מלחמת "חרבות ברזל", כל הנבחנים יקבלו תוספת זמן של 15 דקות.
לתיאור זה של המבחן נלווה נוסח ההדגמה המיועד לתלמידי כיתות ו-ט. בהדגמה הזו ניתן להכיר את מערכת המבחן הממוחשב ולראות דוגמאות לשאלות של כל פרק. הדוגמאות אינן מייצגות את מגוון רמות הקושי הקיים במבחן והמבחן יכול להכיל שאלות בנושאים נוספים, לפי שיקול דעתו של המשרד. 
לקראת יום הבחינה מומלץ לעבור על נוסח ההדגמה ולהכיר באמצעותו את מהלך המבחן, את הפרקים השונים ואת סוגי השאלות. כדאי לקרוא בעיון את ההוראות של כל פרק ולנסות לפתור את השאלות. היכרות מראש עם מבנה המבחן ועם הדרישות בכל פרק מספקת לנבחן מידע לגבי הצפוי לו ומפחיתה אי-ודאות, כך שניתן יהיה להגיע לבחינה במצב רגוע התורם לביצוע מיטבי.
נוסח הדגמה מיועד לתרגול עבור תלמידי כיתות ו'-ט'
· נוסח ההדגמה מיועד לצפייה במחשבים (ולא בטלפונים ניידים) בדפדפנים כרום ופיירפוקס בלבד.
· התשובות של המשתמשים לא נשמרות. את פתרונות התרגילים בעברית ניתן לראות כאן.
· כדי לצפות בנוסח ההדגמה יש להזין שם משתמש וסיסמה.
· קישור לנוסח ההדגמה
שם משתמש וסיסמה לכניסה לנוסח בעברית – demo2025

